Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: Az 1992. évi XXII. törvény a Munka Törvénykönyvéről.
Paragraph Index: 5506

3. A kabinetfőnök 3.1. A kabinetfőnök a miniszter és a minisztert helyettesítő jogkörében eljáró államtitkár szakmai és politikai munkáját közvetlenül segítő, a miniszter közvetlen felügyelete alatt álló önálló szervezeti egység vezetője, aki a jogszabályoknak és a szakmai követelményeknek megfelelően irányítja a közvetlen alárendeltségébe tartozó szervezeti egységeket vezető 2006/94. szám főosztályvezetők tevékenységét. A kabinetfőnök a vezetői megbízás, illetve a megbízás visszavonása kivételével gyakorolja a munkáltatói jogokat a Miniszteri Kabinet állományába, valamint a közvetlen alárendeltségébe tartozó szervezeti egységek állományába tartozó köztisztviselők felett. 3.2. Munkájáról rendszeresen tájékoztatja a minisztert. Részt vesz a miniszter, illetve a miniszter akadályoztatása esetén az őt helyettesítő államtitkár kormányülésre, valamint az Országgyűlés plenáris és bizottsági üléseire történő felkészítésében. Akadályozatása esetén helyettesíti az államtitkárt a Kormány ülését előkészítő államtitkári értekezleten. 3.3. Szervezi, koordinálja és ellenőrzi az OKM feladatainak ellátását, javaslatot tesz a miniszternek az OKM szervezetének kialakítására, irányítja a jogi, igazgatási és személyzeti tevékenységet. Közreműködik a szakállamtitkárok tevékenységének miniszteri irányításában. 3.4. Összehangolja az OKM érdekegyeztetési tevékenységében való kormányzati és minisztériumi szintű részvételét és felügyeli a társadalmi és civil szervezetekkel, a tanácsadó, érdekegyeztető és döntés-előkészítő testületekkel, pártokkal és civil szervezetekkel fenntartott kapcsolatokat. 3.5. A miniszter, illetve az államtitkár felhatalmazása alapján kapcsolatot tart a minisztériumok, kormányhivatalok vezetőivel. 3.6. Folyamatos és közvetlen kapcsolatot tart az államtitkárral és szakállamtitkárokkal, valamint a miniszter tanácsadó testületeivel. Tájékozódik, és egyeztetést kezdeményez szakmai és politikai kérdésekben az OKM vezetőinél. 3.7. A kabinetfőnököt a Miniszteri Kabinet általa kijelölt köztisztviselője helyettesíti. II.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes